VENDIM
Nr. 896, datë 17.12.2014

PËR MBULIMIN E SHPENZIMEVE TË MJEKIMIT TË ZNJ. FATIME IBRAHIMI

Në mbështetje të nenit 100 të Kushtetutës, të nenit 5, të ligjit nr. 185/2013, “Për buxhetin e vitit 2014”, të ndryshuar, dhe në vijim të vendimit nr. 1, datë 8.1.2014, të Këshillit të Ministrave, “Për financimin e shërbimeve shëndetësore spitalore nga skema e detyrueshme e sigurimeve të kujdesit shëndetësor”, të ndryshuar, me propozimin e ministrit të Shëndetësisë, Këshilli i Ministrave 

VENDOSI:

1. Mbulimin e shpenzimeve të mjekimit të znj. Fatime Ibrahimi, në shumën 475 000 (katërqind e shtatëdhjetë e pesë mijë) lekë. 
2.  Ky fond të përballohet nga Fondi i Sigurimit të Detyrueshëm të Kujdesit Shëndetësor. 
3. Pagesa të bëhet me paraqitjen e faturave origjinale të institucionit përkatës. 
4. Ngarkohen Ministria e Shëndetësisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

